#### **Agder Historielag**

Postboks 136

4662 Kristiansand S

bankgiro 3000.20.36165

agder@historielagene.no

Mobil 458 65 237



**ÅRSMELDING 2022**

|  |
| --- |
|  |

**Styremedlemmer og personlige varamedlemmer før årsmøtet 28.05.22:**

**Birgit Attestog, Setesdal Sogelag. På valg i 2023**

Vara: Torgeir Moseid, Setesdal Sogelag. **På valg i 2023.**

**Arna Berg, Åseral Sogelag**. **På valg i 2023.**

Vara: Kåre Kvåle, Hægebostad Sogelag. **På valg i 2023.**

**Dag Magne Johannessen, Arendal historielag. På valg i 2023.**

Vara: Åse Trondal, Stokken historielag. **På valg i 2023.**

**Judith Cathrine Horrisland, Øvrebø historielag. På valg 2022.**

Vara: Oddmund Valand Eikeland, Mandal historielag. **På valg i 2022.**

**Lars Petter Østeby, Høvåg museums- og historielag. På valg i 2022.**

Vara: Per-Kristian Finstad, Fjære historielag. **På valg 2022.**

**Anne Tone Aanby, Åmli historielag. På valg i 2022.**

Vara: Torstein Andersen, Søndeled og Risør historielag. **På valg i 2022.**

**Olav Flottorp, Audnedal historielag. På valg i 2022.**

Vara: Kjell Ove Sætren,Mandal historielag. **På valg i 2022.**

**Per Christian Gieving, Søndeled og Risør historielag. På valg 2023** Vara: Harald Søren Storaker, Austad Historielag. **På valg 2023**

**Leder: Birgit Attestog**

**Nestleder: Arna Berg**

|  |
| --- |
| **Styremedlemmer og varamedlemmer etter årsmøtet 28.05.22:** |

**Birgit Attestog, Setesdal Sogelag****. På valg i 2023.**

**Sigrid Tufteland, Lindesnes Historielag. På valg i 2023.**

**Judith Cathrine Horrisland, Øvrebø Historielag****. På valg i 2024.**

**Lars Petter Østeby, Høvåg Historielag. På valg i 2024.**

**Anne Tone Aanby, Åmli Historielag. På valg i 2024.**

**Olav Flottorp, Audnedal Historielag. På valg i 2024.**

**Dag Magne Johannessen, Arendal Historielag. På valg i 2023.**

**Per Christian Gieving, Søndeled og Risør Historielag. På valg i 2023.**

**Varamedlemmer av styret:**

1. Åse Trondal, Stokken Historielag
2. Torgeir Moseid, Setesdal Sogelag
3. Harald Søren Storaker, Austad Historielag
4. Kåre Kvåle, Hægebostad Sogelag

*(Styret gjennomførte en loddtrekning for å nummerere varamedlemmene etter rekkefølge på styremøtet 16. august 2022. Og overnevnte rekkefølge ble da den gjeldende rekkefølgen der Åse Trondal ble 1. vara med fast innkalling og møterett til styremøtene i tråd med vedtektene.)*

**Leder: Birgit Attestog gjenvalgt som leder i 2022.**

**Nestleder: Sigrid Tufteland valgt som nestleder i 2022.**

Det ble vedtatt en vedtektsendring vedrørende valg av vararepresentanter på årsmøtet, og derfor ble det ikke valgt personlige vararepresentanter:

*«Styret skal ha åtte medlemmer. Det velges i tillegg 3 varamedlemmer i nummerert rekkefølge. Sammensettinga av styret skal vera ei geografisk rettvis fordeling og så langt råd er, lik representasjon av båe kjønn. Styremedlemmer har ei funksjonstid på 2 år og vert valde slik at 4 styremedlemmer er på val kvart år. Varamedlemmene veljast kvart år med ei funksjonstid på 1 år.*

*Leiar og nestleiar skal veljast blant styremedlemmene med funksjonstid på 1 år. Styret kan gjera vedtak når minst fem medlemmer er til stades. Ved lik røysting har leiaren dobbelrøyst.*

*1. varamedlem innkalles alltid til styremøta.»*

**Valgkomitéen før årsmøtet 2022:**

Arne Lervik, Austad Historielag, Lyngdal. **På valg i 2022.**

Jan Osmundsen, Tromøy Historielag. **På valg i 2022.**

Signe Rysstad, Vennesla Historielag. **På valg i 2023.**

Helge Røed, Gjerstad Historielag. **På valg i 2023.**

**Styret valgte Arne Lervik til leder av valgkomiteen.**

**Valgkomitéen etter årsmøtet 2022:**

Eva Haugland Åsland, Åseral Sogelag. **På valg 2024.**

Jan Ommundsen, Tromøy Historielag. **På valg i 2024.**

Signe Rysstad, Vennesla Historielag. **På valg i 2023.**

Helge Røed, Gjerstad Historielag. **På valg i 2023.**

**Styret valgte Helge Røed som leder av valgkomitéen.**

**Regnskapsfører:**

Frank Olsen, Regnskap Sør.

**Revisor:**

Team Revisjon AS

**Organisasjonssekretær/daglig leder:**

Martin Sturla Ledang 40 % stilling.

**Virksomhet i laget:**

**Styret.**

Styret har hatt seks styremøter (både fysiske og digitale): 18. januar, 22. mars, 11. mai, 30.mai, 27. september og 21. november.

**Arbeidsutvalg.**

Arbeidsutvalget har bestått av leder, nestleder og ett styremedlem, Olav Flottorp. Arbeidsutvalget har hatt flere møter, både fysiske og digitale, og ellers kontakt over telefon.

**Redaksjonskomité for magasinet Egde**.

I tillegg til organisasjonssekretæren, som redaktør, har styret valgt arbeidsutvalget som redaksjonskomité.

**Valgnemnda.**

Styret oppnevnte Helge Røed som leder av valgkomitéen i 2022. Valgnemnda/valgkomiteen gjør et grundig arbeid og starter tidlig i tråd med retningslinjene som ble vedtatt i 2019.

**Kontorlokale og arkiv.**

Agder Historielag har kontorplass på Arkivet freds- og menneskerettighetssenter i Kristiansand. Åpningstid for publikum er noen timer en dag pr uke, vanligvis onsdager, men også ellers etter avtale. Ellers har sekretæren vært godt tilgjengelig på mobiltelefon, meldinger og mail. Laget har også arkivplass i samme bygg. Agder Historielag har kontorlokale i tilknytting til møterom der det også er bibliotek med PC og digitalt utstyr som er tilgjengelig for lagets medlemmer.

**Årsmøtet 2022.**

Årsmøtet 2022 ble avholdt på Eikerapen Gjestegard i Åseral 28. mai 2022. Det var i alt 58 deltakere, og 39 av disse var delegater fra medlemslagene.

Dagen startet med velkomst av leder Birgit Attestog. Deretter var det kulturinnslag av 15 år gamle Emil Orthe som spilte munnharpe, etterfulgt av intervju med ham av Arna Berg.

Ettersom det var Frivillighetens år 2022, var dette ett av temaene under årsmøtet. Anne Tone Aanby og Arna Berg holdt foredrag med tittelen «Historielaga sin rolle i samfunnet».

Utvandringen fra Grindheim til USA etter krigen var også et tema. Dette foredraget ble holdt av forfatter Hans Martin Sveindal som har skrevet boken «Amerikafeber» om nettopp utvandringen fra gamle Grindheim kommune til USA. Det ble vist bilder og presentert ulike utvandrerhistorier.

Årsmøtesakene med årsmelding, strategiplan, regnskap, budsjett og vedtektsendring ble behandlet. En vedtektsendring som gjelder valg av vararepresentanter til styret, ble vedtatt med minst 2/3 flertall.

**Medlemslag og abonnenter.**

I Aust- og Vest-Agder er det i alt 52 lokale historielag med om lag 11 600 medlemmer. 42 av lokallagene med 9262 medlemmer er med i Agder historielag. 29 av lokallagene er medlem i Landslaget for lokal historie. Magasinet Egde har om lag 700 abonnenter.

**Økonomi.**

Det har blitt jobbet med økonomien, og styret har hatt dette som fast punkt på hvert styremøte. I samarbeid med regnskapsbyrået, har vi lagt opp rutiner der organisasjonssekretæren har mer innsyn i regnskapet, noe som er ressurssparende. Tilskuddet fra Agder fylkeskommune ble økt litt, og i 2022 har vi fortsatt å holde driftskostnadene lave. Samlet sett har dette gjort at vi med tanke på inntekter fra boksalg som blir fakturert i 2023, kommer ut med et lite overskudd rent regnskapsmessig.

**Hjemmesiden og Facebook.**

Agder Historielag har hatt en hjemmeside med adresse [www.historielagene.no/Agder](http://www.historielagene.no/Agder).

Imidlertid vedtok styret i 2022 å jobbe med å lage en ny og mer moderne og teknologisk oppdatert hjemmeside. Dette arbeidet ble påbegynt i 2022. Den nye hjemmesiden vil som den gamle ha lenker til alle lokallagene som ønsker det. Styremedlem Olav Flottorp sammen med organisasjonssekretæren følger opp og utvikler denne siden og Facebook-siden. Alle som er på Facebook kan søke på Agder Historielag og legge inn saker av interesse der. Agder Historielag bruker Facebook aktivt.

**Agders Historie.**

Av de planlagte 7 bind er 4 utgitt:

* 1920 - 1945 (Kjell Olav Masdalen, 1991)
* 1840 - 1920 (Bjørn Slettan, 1998)
* 800 – 1350 (Torbjørn Låg, 1999)
* 1641 – 1723 (Ingeborg Fløystad, 2007)

Det som gjenstår:

* 1350 – 1640: Stein Tveite.
	+ Stein døde i høst. Agder Historielag sendte blomster.
	+ Styret i samarbeid med Berit Eide Johnsen arbeider for å finne en løsning så dette bindet kan bli ferdigstilt.
* 1723 – 1840: Gustav Sætra.
* 1945 til i dag: Dag Hundstad.

På redaksjonskomitemøte høsten 2022 ble det avklart at bindet som omhandler tiden fra1945 og fremover og som Dag Hundstad skriver på, er i sluttfasen. Agder Historielag tar sikte på å få utgitt dette bindet om et par år.

**EGDE – magasinet for historie og kultur i Agder.**

Egde - magasinet kom ut med tre nummer i 2022. Redaktør for magasinet var Martin Sturla Ledang. Grafisk Partner stod for grafisk tilrettelegging og produksjon.

**Annen aktivitet.**

* Landslaget
	+ Birgit Attestog representerer Agder, Vestfold og Telemark i styret for landslaget og har deltatt på både digitale og fysiske møter. Det arbeides for å bli mer aktive på arenaer der LLH kan påvirke. Dette for å bedre forholdene og økonomien til LLH og historielagsbevegelsen og dermed være en bedre paraply for regionlagene.
* Den tradisjonelle turen gikk i 2022 til Trondheim helgen i månedsskiftet august/september. Ivar Haugen hadde tilrettelagt turen sammen med Risdal Touring og hadde ansvar som turleder. Dette var busstur med Risdal Touring. 1. vara Åse Trondal representerte styret på turen og fungerte også delvis som reiseleder på bussen.
* Det ble ikke arrangert tradisjonelt høstmøte i 2022. I stedet ble det arrangert en høstsamling lørdag 15. oktober på KUBEN i Arendal for representanter fra lokallagene lengst øst i det nye Agder-fylket. Det ble omvisning med guide, mat og prat og sosialt samvær.
* Samarbeid om prosjektet” Norsk digitalt fangearkiv” er noe som laget står ved.
* Agder Historielag lagde og publiserte podkasten «Agderhistorie» i 2022. Det var flere episoder om forskjellige lokalhistoriske tema med ulike gjester. Podkasten ble publisert på digitale plattformer. Dette har blitt holdt operativt i 2022.
* Agder Historielag med støtte fra Agder fylkeskommune og Vest-Agder Museet gav ut boka om barnevandring på Agder, «Ut, opp og fram» av Paul Sveinall i 2021. Første opplaget ble utsolgt, og nytt opplag ble utgitt i begynnelsen av 2022. Dette opplaget ble finansiert gjennom støtte fra Barnevandringssenteret på Konsmo og i finansielt samarbeid med forfatter Paul Sveinall. Ved slutten av 2022 var 2. opplaget mer eller mindre utsolgt.
* Agder Historielag holdt sammen med Evje Sogelag, Setesdal Sogelag, Åseral Sogelag og Audnedal Historielag stand på Landbruksmessa «Naturligvis» på Evjemoen helgen 12. til 14. august. Det ble solgt bøker, vervet nye abonnenter og medlemmer, og lokallagene fikk mulighet til å promotere seg selv og sitt arbeid med formidling av lokalhistorie.
* Vi har ellers hatt god kontakt og samarbeid med fylkeskommunen, Vest-Agder-museet, Aust-Agder museum og arkiv, Statsarkivet, Barnevandringssenteret på Konsmo, Arkivet freds- og menneskerettighetssenter og UIA.

Det har gått med en del tid til organisasjonsbygging og arbeid med rutiner. Både styret og organisasjonssekretæren er godt i gang med årsplaner for møter og arbeidsoppgaver. Det har ellers blitt brukt en god del tid på boksalg og distribuering av 2. opplaget av boken om barnevandring på Agder «Ut, opp og fram» til bokhandlere, i tillegg til tiden det tar å utgi tre omfattende numre av historiemagasinet Egde årlig og arbeid med samlinger, årsmøter, nettverksbygging og daglig drift.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Birgit Attestog, leder Sigrid Tufteland, nestleder

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anne Tone Aanby Olav Flottorp

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cathrine Horrisland Hans Petter Østby

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dag Magne Johannessen Per Christian Giving